text: Video: Se Legolands nye ninjasatsning
  17 september 2015 kl. 17.01
  Et nyt NINJAGO-område bliver LEGOLANDS store satsning i 2016. Samlet investerer parken for over 85 millioner næste år, hvilket er den største investering nogensinde.
  I 2016 satser LEGOLAND benhårdt på et nyt NINJAGO-område, der skal være et nyt, stort familie-område i parken. I det 5000 kvadratmeter store NINJAGO-område kan gæsterne ved en række forlystelser træne deres ninjafærdigheder såsom præcision, hurtighed og teamwork. Området består af både inden- og udendørs aktiviteter.
  Samlet set vil 2016 blive det største investerings-år i LEGOLANDS historie, idet der er planlagt investeringer for over 85 millioner kroner.
  NINJAGO området åbner sammen med LEGOLAND i marts 2016.
  